Publication: Magyar Közlöny
Issue: MK-2001-105 (Year: 2001, Number: 105)
Era: 1990-2004
Section: a 4/2001. (IX. 26.) SZCSM—EüM együttes rendelethez
Paragraph Index: 1224

11. Közlekedő utak, veszélyzónák 11.1. Az átjárókat, aknákat, a fedélzeti felépítmények külső részét és általában minden közlekedési utat — a munkavállalók biztonságos fedélzeti munkavégzését lehetővé tevő — védőkorlátokkal, kapaszkodókorlátokkal és biztosítókötelekkel vagy más ilyen eszközzel kell ellátni. 11.2. Ha fennáll annak a veszélye, hogy a munkavállaló eleshet a fedélzeten, vagy a fedélzeti nyíláson keresztül az egyik fedélzetről a másikra zuhanhat, ez ellen megfelelő védelmet kell biztosítani. A leesést megfelelő magasságú védőkorlátokkal vagy hasonló eszközökkel kell megakadályozni. Ahol ezt a védelmet korlát biztosítja, annak legalább egy méter magasnak kell lennie. 11.3. Gondoskodni kell róla, hogy a fedélzeti szint felett elhelyezkedő berendezéseket a munkavállalók — üzemel- 2001/105. szám tetési vagy karbantartási célból — biztonságos módon tudják megközelíteni. 11.4. A mellvédeket vagy a személyek vízbeesését megakadályozó egyéb szerkezeteket megfelelő állapotban kell tartani. 11.5. A mellvédeket kifolyónyílásokkal vagy egyéb szerkezetekkel kell ellátni úgy, hogy a víz gyorsan le tudjon folyni. 11.6. Rámpával kialakított tat-vonóhálós halászhajóknál a rámpa felső részét kapuval vagy más eszközzel kell lezárni úgy, hogy ott a magasság a mellvéddel vagy a csatlakozó egyéb szerkezettel azonos legyen, és ezáltal megvédje a munkavállalókat a rámpáról történő leesés veszélyétől. 11.7. A kapu vagy az egyéb alkalmazott eszköz — lehetőleg távirányítással — könnyen nyitható-csukható legyen, és az csak a háló kivetésekor vagy behúzásakor lehet nyitva.

Source: https://magyarkozlony.hu/hivatalos-lapok/f230e65e84760dfc02f7a4f0fe3da8f7e9a41362/dokumentumok/f3fa47b609f9c7cdced4d7a0743fd2b1574c3b83/letoltes